കാട്ടുപന്നിയുടെ മാംസം ഉപയോഗപ്രദമാക്കണം: എന്.എം.രാജു പത്തനംതിട്ട: മലയോര മേഖലയിലെ കൃഷിക്കും കര്ഷകര്ക്കും ഭീക്ഷണിയായ കാട്ടുപന്നികളെ കൊല്ലുന്പോള് വിലപിടിപ്പുള്ള അതിന്റെ മാംസം ഉപയോഗപ്രദമാക്കണമെന്ന് കേരളാ കോണ്ഗ്രസ് എം ജില്ലാ പ്രസിഡന്റ് എന്.എം. രാജു ആവശ്യപ്പെട്ടു. കര്ഷകര്ക്ക് ശല്യമായ പന്നികളെ കൊന്നൊടുക്കുവാനായി തോക്ക് ലൈസന്സുള്ളവരെ നിയോഗിച്ചിട്ടുണ്ട്. അത്തരത്തില് കൊല്ലുന്ന പന്നികളുടെ മാംസം പാഴാക്കുകയാണ്. ക്ഷുദ്രജീവികളുടെ ഗണത്തില്പ്പെടുത്തി കാട്ടുപന്നികളെ വ്യാപകമായി നശിപ്പിക്കുകയും അവയുടെ മാംസം ഉപയോഗപ്രദമാക്കുകയും വേണമെന്ന് രാജു അഭിപ്രായപ്പെട്ടു.കിലോഗ്രാമിനു 300 രൂപയോളം വിലയുള്ള മാംസം പാഴാക്കികളയാതെ ലേലം ചെയ്ത് വനംവകുപ്പ് വരുമാനമാര്ഗമാക്കുകയും നാശനഷ്ടം നേരിട്ട കര്ഷകര്ക്കുവേണ്ടി പണം വിനയോഗിക്കുകയും ചെയ്യണമെന്ന് എന്.എം.രാജു ആവശ്യപ്പെട്ടു.